ราคาทองคำโลกร่วง140ดอลลาร์สหรัฐ
ทองคำในตลาดโลกร่วงรุนแรง ปิดตลาดที่ระดับ 1,361.10 ดอลลาร์ ลุ้นจับตาราคาในไทยเปิดทำการ17เม.ย.
16 เม.ย. 2556

ทองคำในตลาดโลกร่วงรุนแรง ปิดตลาดที่ระดับ 1,361.10 ดอลลาร์ ลุ้นจับตาราคาในไทยเปิดทำการ17เม.ย.
สำนักข่าวต่างประเทศรายงานว่า การซื้อขายทองคำที่ตลาดนิวยอร์ก(COMEX)เมื่อคืนที่ผ่านมา (15 เม.ย.)ปรับลดลงรุนแรง หลังจีนเปิดเผยข้อมูลทางเศรษฐกิจที่อ่อนแอ ซึ่งอาจส่งผลกระทบต่อเศรษฐกิจโลกตามา ผนวกกับข่าวเหตุลอบวางระเบิดในการการแข่งขันวิ่งบอสตันมาราธอน ทำให้มีคนตาย2ราย และบาดเจ็บนับร้อย ทำให้นักลงทุนเทขายทองคำออกมาจำนวนมาก ส่งผลราคาดิ่งลงอย่างหนัก โดยเมื่อคืนที่ผ่านมาราคาทองปรับลดลงถึง 140.30 ดอลลาร์สหรัฐ/ออนซ์ หรือ 9.34% ปิดตลาดที่ระดับ 1,361.10 ดอลลาร์          การซื้อขายทองในประเทศ สมาคมค้าทองคำยังปิดทำการ เนื่องในเทศกาลสงกรานต์(13-16 เมษายน)โดยจะเปิดทำการในวันพรุ่งนี้(17 เมษายน) เชื่อว่าน่าจะส่งผลกระทบต่อราคาทองในประเทศอย่างรุนแรง